Cuneiform Tablet POAT 10 (L29 563)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi₄-ma ra-ma-kà za-ki-a-ma tí-ib-a-ma a-ta-al-kam a-šu-mì ḫa-ra-ni-kà DINGIR li-ba-tí-kà ma-li ú šu-ma KÙ.BABBAR 1 GÍN ma-ma-an a-na na-ru-qí-im i-dá-na-ku-um na-an-ší-am ša-am-ša-am ša 1 ma-na KÙ.GI a-na a-šùr ḫa-bu-lá-ku i-na ik-ri-bi₄-a ep-ša-am 6 ma-na KÙ.BABBAR a-na {d}IŠTAR i-na li-bi₄ ik-ri-bi₄-a bi₄-lam šu-ma lá ma-ṣí i-na ra-mi-ni-kà i-dí a-na šu-mì-kà ak-ru-ub al-kam-ma a-ḫe-kà a-na wa-ar-du-tim lá a-dí-na-ku-um